ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021800
ขอให้ปรับปรุงระบบการให้บริการของสถานพยาบาลของศูนย์บริการสาธารณสุข 5 จุฬาลงกรณ์ เขตปทุมวัน กรุงเทพมหานคร เนื่องจากวันที่ 26 พฤษภาคม 2566 เวลาประมาณ 08.00 น. ผู้ร้องเข้ารับการรักษาโดยใช้สิทธิบัตรประกันสุขภาพถ้วนหน้าด้วยอาการป่วยเป็นไข้หวัดและไอจาม แต่เจ้าหน้าที่เพศหญิง (ไม่ทราบชื่อ-นามสกุลและรูปพรรณสัณฐาน) ได้แจ้งผู้ร้องว่าไม่รับการรักษาให้ผู้ป่วยที่อยู่นอกพื้นที่และให้ผู้ร้องเข้ารับการรักษาที่ภูมิลำเนาของผู้ร้องคือจังหวัดภูเก็ต ซึ่งผู้ร้องได้เคยโทรศัพท์ติดต่อไปยังสำนักงานหลักประกันสุขภาพแห่งชาติ ผ่านหมายเลขสายด่วน 1330 แล้วว่าสามารถเข้ารับการรักษาได้ทุกที่ ส่งผลให้ผู้ร้องไม่พึงพอใจในการให้บริการเป็นอย่างมาก  (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata